*Sarunu procedūras ar publikāciju “Analogo drukas iekārtu izejmateriālu piegāde” nolikums*

 *(apstiprināts ar iepirkuma komisijas 2022.gada 14.marta 1.sēdes protokolu)*

SARUNU PROCEDŪRAS AR PUBLIKĀCIJU

**„ANALOGO DRUKAS IEKĀRTU IZEJMATERIĀLU PIEGĀDE”**

**(iepirkuma id.Nr. LDZ 2022/63-SPAV)**

NOLIKUMS

Rīga, 2022

1. **VISPĀRĪGĀ INFORMĀCIJA**
	1. Sarunu procedūras nolikumā ir lietoti šādi termini:
		1. komisija – VAS „Latvijas dzelzceļš” iepirkuma komisija, kas pilnvarota organizēt sarunu procedūru;
		2. sarunu procedūra (turpmāk var tikt saukta arī kā „iepirkums”, „iepirkuma procedūra”) – sarunu procedūra ar publikāciju „Analogo drukas iekārtu izejmateriālu piegāde”;
		3. sarunu procedūras nolikums (turpmāk var tik saukts arī kā „nolikums”, „sarunu procedūras dokumenti”) - sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
		4. ieinteresētais piegādātājs - piegādātājs, kurš saņēmis sarunu procedūras nolikumu;
		5. pasūtītājs - VAS „Latvijas dzelzceļš”;
		6. pretendents – piegādātājs, kurš ir iesniedzis piedāvājumu sarunu procedūrai;
		7. prece – analogo drukas iekārtu izejmateriāli (toneri un kārtridži), saskaņā ar sarunu procedūras nolikuma un tā pielikumu nosacījumiem.

Sarunu procedūra tiek organizēta saskaņā ar uzņēmuma iekšējos normatīvajos aktos noteikto kārtību.

* 1. **Rekvizīti:**
		1. **Pasūtītājs (pircējs) un maksātājs:** VAS „Latvijas dzelzceļš”, vienotais reģistrācijas Nr.: 40003032065, PVN reģistrācijas Nr.: LV40003032065, juridiskā adrese: Gogoļa iela 3, Rīga, LV-1547, Latvija. Bankas dati: Luminor Bank AS Latvijas filiāle, norēķinu konta Nr.: LV17RIKO0000080249645,bankas kods: RIKOLV2X ;
		2. Preces saņēmējs ir pasūtītāja struktūrvienības, direkcijas un atkarīgās sabiedrības.
	2. **Pasūtītāja kontaktpersona:** organizatoriska rakstura jautājumos un jautājumos par sarunu procedūras nolikumu: iepirkuma komisijas sekretāre - VAS „Latvijas dzelzceļš” Iepirkumu biroja galvenā iepirkumu speciāliste Liene Popova, tālrunis: +371 28377135, e-pasta adrese: *liene.popova@ldz.lv* .

* 1. **Piedāvājuma iesniegšana un atvēršana:**
		1. piedāvājumu sarunu procedūrā **iesniedz** **līdz 2022.gada 28.martam plkst. 09.30**, Gogoļa ielā 3, Rīgā, LV-1547, Latvijā, 1.stāvā, 100.kabinetā (VAS „Latvijas dzelzceļš” Kancelejā). Piedāvājumu iesniedz personīgi, ar kurjera starpniecību vai ierakstītā vēstulē;
		2. piedāvājumu sarunu procedūrā **atver 2022.gada 28.martā,** **plkst. 10.00**, Gogoļa ielā 3, Rīgā, LV-1547, Latvijā;
		3. piedāvājumu, kas iesniegts komisijai pēc 1.4.1.punktā noteiktā termiņa, pasūtītājs nosūta atpakaļ ieinteresētajam piegādātājam bez izskatīšanas;
		4. sarunu procedūrā **piedāvājuma variantu iesniegšana nav atļauta;**
		5. pretendents var grozīt vai atsaukt savu piedāvājumu, iesniedzot komisijai par to rakstisku paziņojumu līdz nolikuma 1.4.1.punktā noteiktajam termiņam. Šādā gadījumā pretendents uz aploksnes norāda „Piedāvājuma grozījums” vai „Piedāvājuma atsaukums”;
		6. ja komisija saņem pretendenta piedāvājuma atsaukumu vai grozījumu, to atver pirms piedāvājuma;
		7. piedāvājumu atvēršana nav atklāta[[1]](#footnote-2);
		8. komisija piedāvājumus atver to iesniegšanas secībā, nosaucot pretendentu, piedāvājuma iesniegšanas laiku un apjomu, piedāvāto cenu, kā arī pieņem zināšanai, vai ir iesniegts piedāvājuma nodrošinājums.
	2. **Piedāvājuma derīguma termiņš:** 100 dienas no piedāvājuma atvēršanas dienas.
	3. **Piedāvājuma nodrošinājums:**
		1. kopā ar piedāvājumu jāiesniedz piedāvājuma nodrošinājums par piedāvājuma nodrošinājuma summu ***1% apmērā*** no pretendenta piedāvājuma kopējās summas (EUR bez PVN);
		2. piedāvājuma nodrošinājumu iesniedz kā pretendenta naudas summas iemaksu pasūtītāja bankas kontā (konta Nr. sk. sarunu procedūras nolikuma 1.2.1.punktā), maksājuma mērķī norādot: „Piedāvājuma nodrošinājums SPap: „ Analogo drukas iekārtu izejmateriālu piegāde” un ar piedāvājuma dokumentiem (nolikuma 1.9.punkts) jāiesniedz maksājuma uzdevums, kas pierāda, ka piedāvājuma nodrošinājuma summa ir iemaksāta pasūtītāja bankas kontā. Valūta, kādā pretendents veic piedāvājuma nodrošinājuma summas iemaksu, ir EUR;
		3. piedāvājuma nodrošinājums garantē, ka pasūtītājs ietur piedāvājuma nodrošinājuma summu, ja:
			1. pretendents atsauc savu piedāvājumu, kamēr ir spēkā piedāvājuma nodrošinājums;
			2. pretendents, kura piedāvājums izraudzīts saskaņā ar piedāvājuma izvēles kritēriju, pasūtītāja noteiktajā termiņā nav iesniedzis (iemaksājis pasūtītāja bankas kontā) tam sarunu procedūras nolikumā un iepirkuma līgumā paredzēto līguma nodrošinājumu;
			3. pretendents, kura piedāvājums izraudzīts saskaņā ar piedāvājumu izvēles kritēriju, neparaksta iepirkuma līgumu pasūtītāja noteiktajā termiņā;
		4. piedāvājuma nodrošinājumu iesniedz (iemaksā pasūtītāja bankas kontā) ar derīguma termiņu, kas nav īsāks par piedāvājuma derīguma termiņu (sk. nolikuma 1.5.punktu) un tas ir spēkā īsākajā no šādiem termiņiem:

1.6.4.1. nolikuma 1.5.punktā minētā piedāvājuma derīguma termiņā, kas noteikts, skaitot no piedāvājumu atvēršanas dienas, vai jebkurā piedāvājuma derīguma termiņa pagarinājumā, kuru pasūtītājam rakstveidā paziņojis pretendents;

1.6.4.2. līdz iepirkuma līguma noslēgšanai;

* + 1. pasūtītājs pretendentam, kuram nav piešķirtas līguma slēgšanas tiesības, piedāvājuma nodrošinājumu izsniedz (izmaksā) atpakaļ 5 darba dienu laikā pēc tā 1.6.4.punktā noteiktā spēkā esamības termiņa beigām.
	1. **Piedāvājuma noformēšana:**
		1. piedāvājumu iesniedz aizlīmētā aploksnē, uz kuras norāda: „Piedāvājums sarunu procedūrai ar publikāciju „ Analogo drukas iekārtu izejmateriālu piegāde”. Neatvērt līdz 2022.gada 28.martam plkst. 10.00” un adresē: VAS „Latvijas dzelzceļš” Iepirkumu birojam, Gogoļa ielā 3, Rīgā, Latvijā, LV-1547. Uz piedāvājuma aploksnes norāda arī pretendenta nosaukumu, adresi un tālruņa numuru;
		2. sarunu procedūrā iesniedz 1 piedāvājuma oriģinālu un 1 kopiju. Uz piedāvājuma oriģināla titullapas norāda „ORIĢINĀLS”, uz piedāvājuma kopijas titullapas - „KOPIJA”. Ja starp sējumiem tiks konstatētas pretrunas, vērā tiks ņemts piedāvājuma oriģināls. **Pasūtītājs pēc piedāvājumu atvēršanas var lūgt pretendentiem un pretendentiem ir pienākums iesniegt 1 darba dienas laikā piedāvājumu (piedāvājumā iekļauto informāciju un dokumentus) arī elektroniski** *Microsoft Office* 2010 (vai vēlākās programmatūras versijas) rīkiem lasāmā formātā, *PDF, Excel* formātā vai citā pasūtītājam ērti un vienkārši pieejamā formātā;
		3. piedāvājumu iesniedz cauršūtu vai caurauklotu, izņemot piedāvājuma nodrošinājumu (nolikuma 1.7.4.punkts), kas iesniedzams vienlaikus ar piedāvājumu, bet necauršūts/necaurauklots), rakstveidā latviešu valodā vai citā valodā, pievienojot tulkojumu latviešu valodā. Par dokumentu tulkojuma atbilstību oriģinālam atbild pretendents;
		4. **maksājuma uzdevumu**, kas pierāda, ka piedāvājuma nodrošinājuma summa ir iemaksāta pasūtītāja bankas kontā, iesniedz kā atsevišķu dokumentu (necauršūtu kopā ar piedāvājumu un kas satur nolikuma 1.6.1. un 1.6.2.punktā noteiktās prasības);
		5. piedāvājuma un tam pievienoto papildus dokumentu izstrādāšanā un noformēšanā ievēro Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasības (attiecībā uz dokumentu parakstīšanu, atvasinājumu, tulkojumu noformēšanu, apliecināšanu u.tml.);
		6. ārvalsts ieinteresētais piegādātājs piedāvājuma noformēšanā ievēro tā reģistrācijas valsts normatīvos aktus, kas reglamentē dokumentu vispārīgās noformēšanas prasības, kas vistuvāk atbilst Latvijas attiecīgajam normatīvajam dokumentam.
	2. **Piedāvājuma cena:**
		1. Piedāvājuma cenā (finanšu piedāvājumā) cenā jābūt iekļautām pilnīgi visām pretendenta izmaksām, kas saistītas ar preces piegādi līdz pasūtītāja pieteikumā norādītajai preces piegādes vietai, t.sk., preces cena, preces iekraušanas un transportēšanas izmaksas, drukas iekārtu izejmateriālu ievietošana drukas iekārtā (ja nepieciešams, pēc pircēja pieprasījuma), bojātās preces aizstāšana ar citu garantijas laikā, izlietoto (tukšo) vai nederīgo izejmateriālu savākšana no lietotājiem bez papildus maksas, pasūtītāja personāla un administratīvās izmaksas, muitas, dabas resursu, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.;
		2. piedāvājuma cenā (finanšu piedāvājumā) neiekļautās izmaksas līguma izpildes laikā netiks kompensētas. **Piedāvātajai cenai** (attiecīgi līgumā fiksētajai cenai par preces piegādi) visā **līguma izpildes laikā jābūt nemainīgai**: arī valūtas kursa, cenu inflācijas un citu pakalpojumu izmaksas ietekmējošu faktoru izmaiņu gadījumos;
		3. finanšu piedāvājumā, **rakstot cenu un summu**, skaitļi jānoapaļo līdz simtdaļām (**divi cipari aiz komata**). Finanšu piedāvājumā ir jābūt norādītām pilnīgi visām pretendenta izmaksām, kas saistītas ar preces piegādi atbilstoši nolikuma prasībām;
		4. cena jānorāda EUR (bez PVN).
	3. **Piedāvājumā iekļaujamā informācija un dokumenti:** skatīt sarunu procedūras nolikuma 1.pielikumu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti.
	4. **Pasūtītājam iesniedzamo dokumentu derīguma termiņš, izslēgšanas noteikumu neattiecināmības pārbaude:**
		1. pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas Republikas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas – ne agrāk kā sešus mēnešus pirms iesniegšanas dienas, ja vien izziņas vai dokumenta izdevējs nav norādījis īsāku tā derīguma termiņu;
		2. komisija, izmantojot publiski pieejamās datu bāzes un publiski pieejamo informāciju, var pārbaudīt un pārliecināties par pretendenta (Latvijas Republikā reģistrēta uzņēmuma) faktisko situāciju uz pieprasījuma brīdi - vai uz to neattiecas obligātie pretendentu izslēgšanas nosacījumi. Komisija ir tiesīga jebkurā brīdī pieprasīt no pretendenta iesniegt kompetentu institūciju izsniegtus aktuālus dokumentus, kas apliecina, ka uz pretendentuneattiecas obligātie pretendentu izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs;
		3. ārvalsts pretendentam, lai izpildītu sarunu procedūrās nolikumā minētās prasības attiecībā uz dokumentu iesniegšanu, ir tiesības iesniegt ekvivalentus dokumentus pretendentu izslēgšanas gadījumu neattiecināmībai, kas izdoti saskaņā ar tā reģistrācijas valsts attiecīgajiem likumiem vai praksi, kas vistuvāk atbilst Latvijas Republikas attiecīgajiem dokumentiem un kas apliecina, ka uz to neattiecas neviens no nolikuma obligātajiem pretendentu izslēgšanas noteikumiem.
	5. **Sarunu procedūras dokumentu izsniegšana un informācijas sniegšana:**
		1. pasūtītājs **nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem**, tai skaitā iepirkuma līguma projektam, pasūtītāja tīmekļvietnē [*www.ldz.lv*](http://www.ldz.lv) sadaļā „*Iepirkumi*” pie attiecīgā iepirkuma sludinājuma;
		2. ja pasūtītājs objektīvu iemeslu dēļ nevar nodrošināt brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam, pasūtītājs tos izsūta vai izsniedz ieinteresētajiem piegādātājiem (pretendentiem) 6 darba dienu laikā pēc attiecīga pieprasījuma saņemšanas;
		3. **ieinteresētajam piegādātājam ir pienākums sekot līdzi pasūtītāja tīmekļvietnē** [***www.ldz.lv***](http://www.ldz.lv) **sadaļā „*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar minēto informāciju;**
		4. ja ieinteresētais piegādātājs ir laikus (ne vēlāk kā 6 dienas pirms piedāvājuma iesniegšanas termiņa beigām) pieprasījis pasūtītājam uz nolikuma 1.3.punktā norādīto e-pasta adresi papildu informāciju (skaidrojumu) par iepirkumu, pasūtītājs to sniedz 5 darba dienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi;
		5. **pasūtītājs ievieto nolikuma 1.11.4.punktā minēto informāciju (papildus informāciju, skaidrojumus, nolikuma grozījumus) tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniski nosūta atbildi ieinteresētajam piegādātājam, kurš uzdevis jautājumu;**
		6. iepirkuma dokumentos iekļautie fizisko personu dati tiks apstrādāti, pamatojoties uz 2016.gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS „Latvijas dzelzceļš”.
1. **INFORMĀCIJA PAR SARUNU PROCEDŪRAS PRIEKŠMETU**
	1. **Sarunu procedūras priekšmets:** analogo drukas iekārtu izejmateriālu (analogo toneru, kasetņu (kārtridžu) un to piederumu) piegāde saskaņā ar sarunu procedūras nolikuma un tā pielikumu nosacījumiem (turpmāk – prece).
	2. Piedāvājumu pretendents var iesniegt tikai visu sarunu procedūras priekšmetu kopumā pilnā apjomā. Piedāvājuma varianti nav atļauti.
	3. **Līguma izpildes termiņš un vieta** (papildus skat. nolikuma pielikumus):
		1. izpildes termiņš: 24 mēneši / 2 gadino līguma noslēgšanas brīža vai līdz līguma (prognozējamās) summas maksimālā apmēra sasniegšanai;
		2. izpildes vietas (piegāde līdz pasūtītāja pieteikumā norādītajai vietai): Latvijas Republikas teritorijā (provizoriskās adreses skatīt Tehniskajā specifikācijā);
		3. veids: piegāde.
	4. Pasūtītājašī iepirkuma īstenošanai paredzētā kopējā finanšu budžeta summa ir līdz 135000 EUR, bez PVN.
	5. **Iepirkuma nomenklatūras (CPV) galvenais kods:** 30200000-1 (Drukas iekārtas un piederumi); CPV papildus kods: 30125100-2 (Tonera kasetne).
	6. Pasūtītājs ir tiesīgs finansiālu vai citu apsvērumu dēļ palielināt vai samazināt sarunu procedūras priekšmeta apjomu.
	7. **Tehniskā specifikācija:** pretendents apņemas piegādāt preci saskaņā ar Tehnisko specifikāciju (sk. nolikuma 3.pielikumu).
	8. **Būtiskākie līguma noteikumi:**
		1. līguma kopējo prognozējamo summu veido
* fiksēto cenu kopums par norādīto preču nomenklatūru ar prognozējamo apjomu;
* vispārēja fiksētā summa par citām precēm, kas nav minētas Tehniskajā specifikācijā.
	+ 1. Tehniskajā specifikācijā ietvertais preču apjoms ir noteikts kā kopējais prognozējamais daudzums, ņemot vērā iepriekšējo gadu iegādes apjomu. Tas ir saistošs pusēm tiktāl, cik tiek izmantots tikai prognozējamās summas noteikšanai. Līguma faktiskā summa var mainīties atbilstoši faktiski pasūtītajam preces daudzumam;
		2. pircējam nav pienākums iepirkt visu Tehniskajā specifikācijā norādīto preču klāstu. Iepirkuma līguma ietvaros tiek iepirkts tāds preču klāsts un daudzums, kāds nepieciešams pircēja darbības nodrošināšanai;
		3. līguma izpildes laikā piegādātājam jānodrošina pieejams preču klāsts saskaņā ar Tehnisko specifikāciju. Preces tiks pasūtītas pa daļām, vienmērīgi visā līguma darbības laikā pēc atsevišķa pieprasījuma un daudzums var mainīties atkarībā no pasūtītāja (pircēja) vajadzībām;
		4. prece jāpiegādā atbilstoši noteiktām piegādes vietām un noteiktā piegādes laikā saskaņā ar pircēja rakstiskiem pieteikumiem un neatkarīgi no pieprasīto preču klāsta un daudzuma. Piegādātājam nav tiesību pieprasīt, lai pasūtītājs nopirktu un apmaksātu preci konkrētā daudzumā;
		5. pēc savstarpējas vienošanās, pircējs var ne vairāk kā par 20% no iepirkuma līgumā noteiktās prognozējamās līgumcenas iegādāties no pārdevēja papildus preces par līgumā norādītajām cenām vai samazināt preces daudzumu. Ikviena, šajā punktā minētā papildus preces pasūtījuma gadījumā, tiek ievēroti pircēja iekšējie normatīvie akti, kā arī Ministru kabineta noteiktās līgumcenu robežas saskaņā ar Sabiedrisko pakalpojumu sniedzēju iepirkumu likumu;
		6. gadījumā, ja nepieciešams iegādāties preci papildus Tehniskajā specifikācijā minētajam preču apjomam, uz papildus pasūtījumu attiecas visas šīs sarunu procedūras dokumentu (tai skaitā, līguma) prasības attiecībā uz garantijām, kvalitātei utt. Šādā gadījumā piegādātājs arī garantē, ka minētā prece tiek piegādāta atbilstoši līgumā norādītajai cenai.
		7. gadījumā, ja nepieciešams iegādāties papildus preci, kas nav minēta Tehniskajā specifikācijā (attiecīgi cena līgumā nav fiksēta), uz papildus pasūtījumu attiecas visas līgumā vispārējās prasības, prece tiek piegādāta atbilstoši vidējai tirgus cenai.
1. **PRETENDENTU IZSLĒGŠANAS NOTEIKUMI[[2]](#footnote-3)**

**Pretendentu izslēgšanas noteikumus skatīt nolikuma 1.pielikumā** „Pretendentuatlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti”.

1. **kvalifikācijas PRASĪBAS**

Skatīt nolikuma 1.pielikumu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti”.

1. **PRETENDENTU PIEDĀVĀJUMU IZVĒRTĒŠANA**
	1. **Piedāvājumu izvēles kritērijs:** sarunu procedūras nolikuma prasībām atbilstošs piedāvājums ar viszemāko cenu (EUR bez PVN) par sarunu procedūras priekšmetu kopumā pilnā apjomā.
	2. **Piedāvājumu vērtēšanas kārtība:**
		1. veicot pretendentu atlasi, komisija pārbauda piedāvājuma noformējuma, satura, pretendenta kvalifikācijas atbilstību sarunu procedūras nolikuma prasībām, kā arī vai ir iesniegti visi nepieciešamie dokumenti (t.sk. atbilstošs piedāvājuma nodrošinājums) un pārliecinās, vai uz pretendentu neattiecas sarunu procedūras nolikuma 3.punktā minētie izslēgšanas gadījumi. Ja pretendents vai pretendenta piedāvājums neatbilst kādām no minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības sarunu procedūrā. Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību.

 Ja ar piedāvājuma dokumentiem nav iesniegts atbilstošs piedāvājuma nodrošinājums, iepirkuma komisija noraida pretendenta piedāvājumu un izslēdz pretendentu no turpmākās dalības sarunu procedūrā.

 Vienlaikus komisija pārbauda, vai pretendents, vai tā darbinieks nav konsultējis vai citādi bijis iesaistīts iepirkuma dokumentu sagatavošanā. Ja pretendents, vai tā darbinieki ir konsultējuši vai citādi bijuši iesaistīti iepirkuma procedūras dokumentu sagatavošanā un ja šis apstāklis piegādātājam dod priekšrocības iepirkumā, tādējādi kavējot, ierobežojot vai deformējot konkurenci, attiecīgā pretendenta piedāvājums tiek noraidīts. Komisija, konstatējot minētos apstākļus, pirms iespējamās pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkumā, tādējādi kavējot, ierobežojot vai deformējot konkurenci.

 Komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības;

* + 1. pēc nolikuma 5.2.1.punktā minētās pārbaudes komisija izvērtē pretendenta piedāvājuma atbilstību sarunu procedūras nolikuma tehniskajām prasībām. Ja piedāvājums neatbilst minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības sarunas procedūrā;
		2. piedāvājumu vērtēšanas laikā komisija pārbauda, vai pieteikumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto pieteikuma summu komisija paziņo pretendentam, kura pieļautās kļūdas labotas. Vērtējot piedāvājumu, komisija ņem vērā labojumus;
		3. pasūtītājs ir tiesīgs lūgt, lai pretendents vai kompetenta institūcija precizē vai izskaidro piedāvājuma dokumentus, kas iesniegti atbilstoši sarunu procedūras nolikumā izvirzītajām kvalifikācijas prasībām, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija;
		4. ja pretendentu piedāvājumi pasūtītājam nav izdevīgi, komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kuri iesnieguši sarunu procedūras nolikuma prasībām atbilstošus piedāvājumus, samazināt piedāvājuma cenu grozot vai negrozot Tehnisko specifikāciju;
		5. pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu, kuram būtu piešķiramas līguma slēgšanas tiesības saskaņā ar Starptautisko un Latvijas Republikas nacionālo sankciju likumu. Pretendents tiks izslēgts no dalības iepirkumā un tā piedāvājums netiks izskatīts, ja attiecībā uz pretendentu vai kādu no likumā minētajām personām tiks konstatētas Starptautisko un Latvijas Republikas nacionālo sankciju likuma 11. 1 panta pirmajā daļā noteiktās sankcijas, kuras ietekmē līguma izpildi;
		6. pēc nolikuma 5.2.6.punktā minētās informācijas izvērtēšanas komisija izvēlas piedāvājumu, ar viszemāko cenu par procedūras priekšmetu kopumā pilnā apjomā un pretendentu, uz kuru nav attiecināmi sarunu procedūras nolikumā minētie izslēgšanas gadījumi.
1. **SARUNAS AR PRETENDENTIEM, IZLOZE**
	1. Sarunas pēc nepieciešamības var tikt rīkotas pēc piedāvājumu pārbaudes vai piedāvājumu pārbaudes gaitā, ja:
		1. komisijai nepieciešami piedāvājumu precizējumi;
		2. nepieciešams vienoties par iespējamām izmaiņām sarunu procedūras priekšmetā, līguma projekta būtiskos grozījumos, piemēram: izpildes termiņos, sarunu procedūras priekšmeta apjomā, tehniskajos noteikumos;
		3. nepieciešams vienoties par pasūtītājam izdevīgāku cenu un samaksas noteikumiem.
	2. Gadījumā, ja divi vai vairāk atbilstoši pretendenti ir iesnieguši nolikuma prasībām atbilstošus piedāvājumus ar vienādām zemākajām cenām (vienādu piedāvājuma kopējo summu), komisija rīko izlozi.
	3. Sarunas un izloze tiks protokolētas.
	4. Iepirkuma ietvaros var tikt paredzētas atkārtotas piedāvājumu iesniegšanas.
2. **SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA**
	1. Sarunu procedūra beidzas pēc visu pretendentu noteiktā kārtībā iesniegto piedāvājumu izvērtēšanas, sarunām (ja nepieciešams), sarunu procedūras uzvarētāja noteikšanas vai pēc sarunu procedūras izbeigšanas, vai pārtraukšanas.
	2. Ja sarunu procedūrā nav iesniegti piedāvājumi vai ja iesniegtie piedāvājumi neatbilst sarunu procedūras dokumentos noteiktajām prasībām, komisija pieņem lēmumu izbeigt sarunu procedūru.
	3. Komisija ir tiesīga jebkurā brīdī pārtraukt sarunu procedūru, ja tam ir objektīvs pamatojums.
	4. Ja sarunu procedūrā iesniegts viens piedāvājums, komisija lemj, vai tas atbilst sarunu procedūras nolikumam, vai tas ir izdevīgs un vai attiecīgo pretendentu var atzīt par uzvarētāju sarunu procedūrā.
	5. Pasūtītāja iekšējos normatīvajos aktos noteiktajā kārtībā pieņemtais lēmums par sarunu procedūras rezultātu un līguma slēgšanu ir pamats līguma noslēgšanai ar sarunu procedūras uzvarētāju (atbilstoši sarunu procedūras nolikuma 6.pielikumam).
	6. Pasūtītājs 5 darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātu. Gadījumā, ja sarunu procedūra tika izbeigta vai pārtraukta, komisija vienlaikus informē visus pretendentus par visiem iemesliem, kuru dēļ sarunu procedūra tika izbeigta vai pārtraukta.
	7. Ja izraudzītais pretendents atsakās slēgt iepirkuma līgumu, pasūtītājs pieņem lēmumu slēgt līgumu ar nākamo pretendentu, kurš piedāvājis viszemāko cenu, vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis viszemāko cenu, bet tas atsakās līgumu slēgt, pasūtītājs pieņem lēmumu pārtraukt sarunu procedūru, neizvēloties nevienu piedāvājumu.

**Pielikumā:**

**1.pielikums** – Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti) uz 4 lpp.;

**2.pielikums** – Tehniskā specifikācija (ar Finanšu piedāvājuma formu) uz 8 lpp.;

**3.pielikums** – Pieteikums –dalībai sarunu procedūrā */forma/* uz 2 lpp.;

**4.pielikums** –Līguma projekts uz 6 lpp.

VAS „Latvijas dzelzceļš”

Iepirkumu biroja vadītāja D.Smilktena

*L.Popova 28377135*

**1.pielikums**

 VAS „Latvijas dzelzceļš” sarunu procedūras ar publikāciju

„Analogo drukas iekārtu izejmateriālu piegāde” nolikumam

**PRETENDENTU ATLASE (izslēgšanas noteikumi, kvalifikācijas prasības)/PIEDĀVĀJUMĀ IEKĻAUJAMIE DOKUMENTI**

*izveidots tabulas formā, lai vienlaikus tiktu nodrošināta informācija par kvalifikācijas noteikumu sasaisti ar attiecīgajiem iesniedzamajiem dokumentiem*

|  |  |  |  |  |
| --- | --- | --- | --- | --- |
| **Numerācija (3., 4.p.)** | **Atlases noteikumi** |  | **Numerācija****(1.9.p.)** | **Piedāvājumā jāiekļauj šādi dokumenti[[3]](#footnote-4)****(noformējuma prasības sk. sarunu procedūras nolikuma 1.7.punktā):**  |
|  | **Latvijas Republikā reģistrētiem pretendentiem[[4]](#footnote-5):** | **Ārvalstīs reģistrētiem** **pretendentiem[[5]](#footnote-6):** |
|  | 1.9.1. | pieteikuma vēstule dalībai sarunu procedūrā (forma nolikuma 3.pielikumā); |
| 1.9.2. | Finanšu piedāvājums (atbilstoši formai Tehniskajā specifikācijā, nolikuma 2.pielikumā, aizpildāma *MS Excel* formātā); |
| 1.9.3. | maksājuma uzdevums kas pierāda, ka pretendents ir veicis piedāvājuma nodrošinājuma summas iemaksu pasūtītāja bankas kontā saskaņā ar nolikuma 1.6.punktu (noformēts atbilstoši nolikuma 1.7.4.punktam); |
| 1.9.4. | *ja piedāvājumu neparaksta pretendenta likumiskais pārstāvis -* kompetentas institūcijas izdotu dokumentu par pretendenta pārstāvības tiesībām, kā arī dokumentu, kas apliecina sarunu procedūras piedāvājumu parakstījušās personas tiesības pārstāvēt pretendentu. | kompetentas institūcijas izdots dokuments par pretendenta pārstāvības tiesībām, kā arī dokumentu, kas apliecina sarunu procedūras piedāvājumu parakstījušās personas tiesības pārstāvēt pretendentu, ja piedāvājumu neparaksta pretendenta likumiskais pārstāvis. |
| **3.** | **Pretendentu izslēgšanas noteikumi.****Pasūtītājs izslēdz pretendentu no turpmākās dalības sarunu procedūrā, neizskata piedāvājumu, kā arī neslēdz iepirkuma līgumu ar pretendentu, uz kuru attiecas jebkurš no šādiem gadījumiem:** |
| 3.1. | ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts; |  | 1.9.5. | *pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju*; | ārvalsts kompetentas institūcijas izdota izziņa, kas apliecina, ka pretendentam nav pasludināts maksātnespējas process, apturēta vai pārtraukta pretendenta saimnieciskā darbība vai pretendents tiek likvidēts **[[6]](#footnote-7)**; |
| 3.2. | ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro[[7]](#footnote-8); |  | 1.9.6. | *pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju;* | ārvalsts kompetentas institūcijas izdota izziņa, kas apliecina, ka pretendentam, ja tas ir reģistrēts ārvalstī vai ārvalstī ir tā pastāvīgā dzīvesvieta, attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*; |
| 3.3. | pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā; |  | 1.9.7. | informācija (apliecinājums), ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā (nolikuma 2.pielikumā); |
| 3.4. | pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju; |  | 1.9.8. | *pārbauda pasūtītājs*; |
| 3.5. | pretendentam uz piedāvājumu atvēršanas dienu ir neizpildītas saistības pret pasūtītāju, kas izriet no pasūtītāja un pretendenta iepriekš noslēgta līguma un saistību izpildes termiņš ir iestājies; |  | 1.9.9. | *pārbauda pasūtītājs*; |
| 3.6. | ir konstatēts, ka uz pretendentu attiecas Starptautisko un Latvijas Republikas nacionālo sankciju likuma ierobežojumi. |  | 1.9.10. | *pretendents dokumentu neiesniedz, informāciju pasūtītājs pārbauda publiskajās datu bāzēs, izmantojot publiski pieejamo informāciju.* | ārvalsts kompetentas institūcijas izdota izziņa, kurā norādītas pārbaudei nepieciešamās ziņas (personas vārds, uzvārds, personas kods / uzņēmuma reģistrācijas numurs) par ārvalstī reģistrētu pretendentu (tai skaitā, tā valdes locekli un padomes locekli, patieso labuma guvēju (vai ziņas par to, ka patieso labuma guvēju noskaidrot nav iespējams), pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli vai personālsabiedrības biedru) Starptautisko un Latvijas Republikas nacionālo sankciju likumā noteikto ierobežojumu pārbaudei.Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. |
| **4.** | **kvalifikācijas noteikumi PRETENDENTIEM.** **Prasības attiecībā uz pretendenta iespējām veikt profesionālo darbību, saimniecisko stāvokli, tehniskajām un profesionālajām spējām:** |
| 4.1. | pretendents ir reģistrēts, licencēts vai sertificēts Latvijas Republikā atbilstoši normatīvo aktu prasībām; |  | 1.9.11. | *pretendents komersanta reģistrācijas apliecības kopiju neiesniedz, informāciju pasūtītājs pārbauda publiskajās datu bāzēs;* | komersanta reģistrācijas apliecības kopija vai kompetentas institūcijas dokumenta kopija, kas apliecina komersanta reģistrācijas faktu; |
| 4.2. | pretendents **iepriekšējo 3  darbības gadu laikā** (t.i. 2019., 2020., 2021.) ir sekmīgi izpildījis vismaz **1 līgumu** par sarunu procedūras priekšmetam līdzvērtīgu preču piegādi pēc satura un apjoma *(biroja drukas iekārtu, kārtridžu, toneru kasetņu vai tintes kārtridžu piegādes Latvijas Republikas teritorijā, tai skaitā, ārpus Rīgas, līgumsaistības ne mazāk kā 135000 EUR vērtībā).*Pieredze atzīstama par atbilstošu arī tad, ja pretendents veicis uzņēmējdarbību īsāku laiku par 3 gadiem un sasniedzis prasīto pieredzi. |  | 1.9.12. | informācija par pēdējo 3 darbības gadu laikā pretendenta sekmīgi izpildītu (-iem) līdzīgu (-iem) līgumu (-iem) (noformēta atbilstoši nolikuma 2.pielikumā pievienotajai formai) [[8]](#footnote-9); |

**2.pielikums**

 VAS „Latvijas dzelzceļš” sarunu procedūras ar publikāciju

„Analogo drukas iekārtu izejmateriālu piegāde” nolikumam

**TEHNISKĀ SPECIFIKĀCIJA**

1. Prece - analogie toneri, kasetnes (kārtridži) un to piederumi.
2. Prece tiek piegādāta pēc atsevišķa elektroniski (e-pastā) veikta pasūtījuma. Priekšapmaksa nav paredzēta.
3. Preces piegāde jānodrošina tuvāko 4 darba dienu laikā no pasūtījuma saņemšanas.
4. Preces piegāde jānodrošina darbdienās no pirmdienas līdz ceturtdienai: no plkst.8:00-12.00 vai no 13.00- 17:00, piektdienās: no 8.00-13.00 vai 13.00-14.30.
5. Preces piegāde jānodrošina līdz noteiktajām piegādes vietām - norādītajai adresei Latvijas Republikas teritorijā saskaņā ar adrešu sarakstu un Pasūtītāja nepieciešamību. Pircējs var precizēt preču piegādes adreses pasūtījuma noformēšanas laikā, par to informējot pārdevēju attiecīgajā pasūtījumā;
6. Izlietotās preces (tukšo toneru, kasetņu, kārtridžu) savākšana no lietotājiem jānodrošina bez papildus maksas;
7. Pēc lietotāja atsevišķa pieprasījuma pārdevējs veic drukas iekārtu izejmateriālu ievietošanu drukas iekārtā.
8. Preces garantijas termiņš ‒ vismaz 12 mēneši no preces pieņemšanas – nodošanas akta vai rēķina parakstīšanas dienas. Garantijas laikā pircēja drukas iekārtu bojājumi, kas radušies ražotāja vai pārdevēja vainas dēļ, pārdevējam jānovērš bez papildus maksas ne vēlāk kā 5 dienu laikā no bojājuma pieteikšanas brīža.
9. Pretendents (pārdevējs) garantē un nodrošina, ka piegādātās preces būs augstā kvalitātē, atbilstošas līguma nosacījumiem, kā arī ražotāja pieņemtajiem standartiem un obligātajām prasībām nekaitīguma un drošības jomā.
10. Pasūtītāja Tehniskajā specifikācijā ir norādīta oriģinālā prece, kura tiek ražota pēc drukas iekārtu ražotāja pasūtījuma un ir marķēta ar ražotāja firmas zīmi. Pretendentam ir tiesības piedāvāt pasūtītājam oriģinālās preces analogu (t.i., preci, kas ir saderīga ar konkrēto drukas iekārtu, un, kas ir analoga pēc funkcionālajām un tehniskajām prasībām);
11. Oriģinālās tonera kasetnes ekvivalents, jeb cita ražotāja rūpnieciski ražota kasetne jeb uzpildīta kasetne ir saderīga ar konkrētu biroja tehniku/drukas iekārtu un pilnā apjomā nodrošina tādas pašas funkcijas un resursus kā oriģinālā kasetne.
12. Ja preces ir oriģinālas, tad tām jābūt jaunām (t.i., gatavi izstrādājumi), oriģināliepakojumā, iepriekš nelietotām, un, tās jāpiegādā neatplēstā rūpnīcas iepakojumā. Ja Preces ir analogas, tad piedāvātajai Precei jābūt iepakotai analogās preces ražotāja oriģināliepakojumā, uz kura netiek izmantots oriģinālās preces ražotāja logotips, bet gan tiek norādīts analogās preces ražotāja nosaukums. Ja Prece ir uzpildīta, tad piedāvātajai Precei jābūt iepakotai hermētiskā, mitruma un triecienu drošā piepūšamā iepakojumā, kas līdzvērtīgs sākotnējā ražotāja ražoto izejmateriālu oriģināliepakojumam, uz iepakojuma tiek uzdrukāts izejmateriāla kods, drukas iekārtas ražotājs, iekārtu nosaukums ar ko saderīgs izejmateriāls, klienta nosaukums.
13. Pārdevējs nodrošina drukas iekārtu izejmateriālu piegādi hermētiskā, mitruma un triecienu drošā piepūšamā iepakojumā. Visām precēm ir jāatbilst drošas ekspluatācijas prasībām. Uz kasetnes korpusa nedrīkst būt bojājumi, tintes noplūdes vai tonera putekļi, kā arī uz pašas kasetnes nedrīkst būt nekādi ievērojami skrāpējumi vai jebkādas citas iepriekšējas lietošanas pazīmes;

**Preces nomenklatūras sarakstu- finanšu piedāvājuma formu, piegādes adrešu skatīt nolikumam pievienotajā MS Excel failā, kas ir Tehniskās specifikācijas neatņemama sastāvdaļa**

**3.pielikums**

 VAS „Latvijas dzelzceļš” sarunu procedūras ar publikāciju

„Analogo drukas iekārtu izejmateriālu piegāde” nolikumam

*[pretendenta uzņēmuma veidlapa]*

2022.gada \_\_\_\_\_\_\_\_\_\_\_\_\_\_\_Nr.\_\_\_\_\_\_\_\_\_\_\_\_\_\_\_\_\_\_\_\_\_\_

**PIETEIKUMS DALĪBAI SARUNU PROCEDŪRĀ AR PUBLIKĀCIJU**

**„**Analogo drukas iekārtu izejmateriālu piegāde**”**

/forma/

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, tā personā,

 (Pretendenta nosaukums) (vadītāja vai pilnvarotās personas vārds, uzvārds, amats)

ar šī pieteikuma iesniegšanu:

1. apliecina savu dalību VAS „Latvijas dzelzceļš” organizētajā sarunu procedūrā ar publikāciju „Analogo drukas iekārtu izejmateriālu piegāde” nolikumam (turpmāk – sarunu procedūra);
2. piedāvā piegādāt sarunu procedūras priekšmetā minēto preci saskaņā ar sarunu procedūras nolikuma un tā pielikumu nosacījumiem par šādu piedāvājuma kopējo summu (cenu)[[9]](#footnote-10) EUR bez PVN: \_\_\_\_\_\_\_\_\_\_\_\_ ;
3. piedāvā samaksas termiņu \_\_\_\_\_\_\_\_\_\_ (*nosacījums: ne mazāk kā 30 kalendārās dienas)* no preces pieņemšanas dokumenta parakstīšanas un atbilstoša apmaksas dokumenta saņemšanas dienas;
4. piedāvā preces garantijas termiņu \_\_\_\_\_\_ *(nosacījums: ne mazāk kā 12 mēneši)* no preces pieņemšanas dokumenta parakstīšanas dienas;
5. apliecina, ka neatbilst nevienam no sarunu procedūras nolikuma 3.punktā minētajiem pretendentu izslēgšanas gadījumiem;
6. apliecina, ka ir informēts, ka gadījumā, ja tiek izslēgts vai izpildoties kādam no sarunu procedūras nolikuma 3.punktā minētajiem pretendentu izslēgšanas gadījumiem piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pasūtītājs var atteikties slēgt iepirkuma līgumu;
7. apliecina, ka sarunu procedūras nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus sarunu procedūras nolikuma noteikumus, kā arī slēgt līgumu atbilstoši sarunu procedūras nolikumam pievienotajam līguma projektam;
8. atzīst sava piedāvājuma derīguma termiņu ne mazāk kā 100 dienas no piedāvājuma atvēršanas dienas;
9. garantē, ka prece tiks piegādāta atbilstošā apjomā, kvalitātē un termiņā, kādi noteikti sarunu procedūras dokumentācijā, t.sk. Tehniskajā specifikācijā (nolikuma 2.pielikums);
10. apliecina, ka preces iepakojums ir atbilstošs preces veidam, lai nodrošinātu preces kvalitātes saglabāšanu tās transportēšanas un glabāšanas laikā;
11. informē par pēdējo 3 darbības gadu laikā sekmīgi izpildītu vismaz 1 iepirkuma priekšmetam līdzīga satura un apjoma līgumu (saskaņā ar sarunu procedūras nolikuma 4.2., 1.9.12.p.):

|  |  |  |  |
| --- | --- | --- | --- |
| Gads(*līguma darbības laiks no…līdz)* | Līguma priekšmeta (t.sk. arī veikto piegāžu) apraksts | Līguma summa EUR (bez PVN) | Klients (preču saņēmējs) |
| Juridiskās personas nosaukums | Kontaktpersona un tās kontaktinfomācija (tālrunis, e-pasts) |
| (...) | (...) | (...) | (...) | (...) |

1. apliecina, ka piedāvājuma summā ir iekļautas pilnīgi visas izmaksas, kas saistītas ar preces piegādi, t.sk., preces cena, preces iekraušanas, transportēšanas līdz preces piegādes vietai un pārkraušanas izmaksas, personāla un administratīvās izmaksas, muitas, dabas resursu, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.;
2. apliecina, ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā;
3. apliecina, ka ir iepazinies ar „Latvijas dzelzceļš” koncerna mājas lapā *www.ldz.lv* publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki;
4. garantē, ka visas sniegtās ziņas ir patiesas.

 \_\_\_\_\_\_\_\_\_\_\_\_\_\_\_\_\_\_

 (paraksts)

z.v.

Pretendenta adrese un bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa (faksa) numuri, **oficiālā e-pasta adrese** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pretendenta vadītāja vai pilnvarotās personas amats, vārds un uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.pielikums**

 VAS „Latvijas dzelzceļš” sarunu procedūras ar publikāciju

„Analogo drukas iekārtu izejmateriālu piegāde” nolikumam

LĪGUMA PROJEKTS

**L Ī G U M S**

**Nr. \_\_\_\_\_\_\_\_**

**par analogo drukas iekārtu izejmateriālu piegādi**

|  |  |
| --- | --- |
| Rīgā, | *datums skatāms laika zīmogā* |

**Valsts akciju sabiedrība “Latvijas dzelzceļš”,** vienotais reģ.Nr.40003032065, turpmāk – Pircējs, tās \_\_\_\_\_\_\_\_\_personā, kurš rīkojas uz ­­­­­­\_\_\_\_\_\_\_ parastās komercpilnvaras Nr.\_\_\_\_\_\_ pamata, no vienas puses,

un

**\_\_\_\_\_\_ "\_\_\_\_\_\_",** vienotais reģ.Nr. \_\_\_\_\_\_\_, turpmāk – Pārdevējs, tās \_\_\_\_\_\_\_ personā, kurš rīkojas uz \_\_\_\_\_\_\_\_ pamata, no otras puses, abi kopā saukti – Puses, noslēdz šo līgumu, turpmāk – Līgums, par sekojošo**:**

1. **Līguma priekšmets**
	1. Pārdevējs apņemas veikt Pircēja analogo drukas iekārtu izejmateriālu piegādi VAS “Latvijas dzelzceļš” un koncerna atkarīgajām sabiedrībām, turpmāk tekstā – Prece, atbilstoši Pircēja organizētās sarunu procedūras ar publikāciju “Analogo drukas iekārtu izejmateriālu piegāde” nolikumam (…) un rezultātam (…), Pārdevēja \_\_\_\_\_\_ piedāvājumam Nr.\_\_\_\_, Līguma pielikumā Nr.1 pievienotajai Tehniskajai specifikācijai, kas vienlaicīgi ir arī Finanšu aprēķins.
	2. Gadījumā, ja Pircējam nepieciešams iegādāties papildus Preci, kas nav minēta Tehniskajā specifikācijā (attiecīgi tās cena līgumā nav fiksēta), uz papildus pasūtījumu attiecas visas šajā Līgumā ietvertās prasības, Prece tiek piegādāta atbilstoši vidējai tirgus cenai, ievērojot Līguma 2.sadaļā noteikto.

**2**. **Līguma summa**

* 1. Pārdevējs veic Preces piegādi par cenām, kas norādītas Pielikumā Nr.1.
	2. **Līguma kopējo summu \_\_\_\_\_\_\_ veido, neieskaitot PVN:**

**2.2.1. prognozējamā summa ir \_\_\_\_\_ EUR** (\_\_\_\_\_\_ *euro*, \_\_ centi),

**2.2.2**. **fiksētā summa** par citu, Līguma pielikumā Nr.1 neuzskaitīto, analogo drukas iekārtu izejmateriālu nomenklatūrai ir 5 000.00 EUR.

* 1. PVN aprēķina atbilstoši darījuma brīdī spēkā esošo normatīvo aktu prasībām. Līguma **faktiskā summa tiek fiksēta pēc preču pavadzīmēs-rēķinos norādītajiem Preces daudzumiem.**
	2. Pircējam nav pienākums iepirkt visu norādīto Preču klāstu. Līguma ietvaros tiek iepirkts tāds Preču klāsts un daudzums, kāds nepieciešams Pircēja darbības nodrošināšanai: Pircējam ir tiesības brīvi variēt ar preču daudzumiem, tas ir, iegādāties kādu Preci vairāk, kādu mazāk vai neiegādājoties vispār.
	3. Pēc savstarpējas vienošanās, Pircējs var ne vairāk kā par 20% (divdesmit procentiem) no Līguma kopējās summas (Līguma 2.2. punkts) iegādāties no Pārdevēja papildus preces par līgumā norādītajām cenām vai samazināt preces daudzumu. Ikviena, šajā punktā minētā papildus preces pasūtījuma gadījumā tiek ievēroti pircēja iekšējie normatīvie akti, kā arī Ministru kabineta noteiktās līgumcenu robežas saskaņā ar Sabiedrisko pakalpojumu sniedzēju iepirkumu likumu. Uz papildus pasūtījumu attiecas visi Līguma noteikumi attiecībā uz garantijām, kvalitāti utt. Šajā gadījumā Pārdevējs arī garantē, ka minētā Prece tiek piegādāta atbilstoši Līgumā norādītajai cenai
1. **Preču pasūtīšana, piegāde un norēķinu kārtība**
	1. Pircējs pēc nepieciešamības pasūta Preci pa daļām, nosūtot rakstisku pieprasījumu (turpmāk tekstā – Pasūtījumu) uz e-pasta adresi: \_\_\_\_\_\_\_\_\_ . Pasūtījumā jānorāda Preces nosaukums, daudzums, struktūrvienības VAS “Latvijas dzelzceļš” struktūrvienības, direkcijas vai koncerna atkarīgās sabiedrības nosaukums, saņemšanas vieta, saņemšanas kontaktpersona. Puses vienojas, ka Pasūtījuma saņemšanas diena ir tajā dienā, kad Pircējs nosūtījis Pasūtījumu no e-pasta adreses, atbilstoši Līguma 3.2.punktā norādītājam.
	2. Pircēja vārdā veikt Pasūtījumu, iesniegt pretenzijas par neatbilstību Līguma nosacījumiem ir pilnvarotie šādi pārstāvji\_\_\_\_\_\_\_\_\_\_\_\_\_\_\_
	3. Neatkarīgi no Preces daudzuma un Pasūtījuma summas, Pārdevējs nodrošina Preces nogādāšanu uz Pircēja norādīto vietu bez papildu maksas (2.pielikums).
	4. Pārdevējs piegādā Preci ne vēlāk kā 4 (četru) darba dienu laikā no Pasūtījuma saņemšanas dienas.
	5. Pārdevējs piegādā Pircējam katru Preci triecienizturīgā iepakojumā (kartona kaste, bandrole ar burbuļplēvi u.c.) Preces tālākai transportēšanai.
	6. Par Preces piegādes dienu tiek uzskatīta diena, kuru Pircēja pārstāvis atzīmē uz Preču pavadzīmes-rēķina, apstiprinot Preces saņemšanu.
	7. Pavadzīme Pircējam ir jāsamaksā \_\_\_\_\_\_\_\_\_\_\_\_kalendāro dienu laikā no Preces piegādes un pavadzīmes-rēķina parakstīšanas dienas.
	8. Neatbilstošas Preces piegāde vai nepilnīga Preces piegāde nav uzskatāma par Preces piegādi saskaņā ar šī Līguma noteikumiem.
	9. Līdz pavadzīmes-rēķina abpusējai parakstīšanai Pārdevējs uzņemas visu risku saistībā ar Preci, tai skaitā risku par jebkādiem Preces bojājumiem un Preces nejaušu bojāeju.
	10. Ja, saņemot Preci, tiek konstatēts, ka tā ir nekvalitatīva vai neatbilst Līguma nosacījumiem, Pircējam ir tiesības neveikt maksājumus tādā apmērā, kas atbilst nekvalitatīvo un/vai neatbilstošo Preču vērtībai līdz brīdim, kad tiek piegādāta Līgumam atbilstoša Prece.
	11. Pārdevējs Līguma izpildē nodrošina informācijas nodošanu vienu reizi mēnesī par veiktajiem pasūtījumiem elektroniskā veidā *XML* vai *CSV* formātos, izmantojot e-pastu: *rekini@ldz.lv* un iekļaujot šādus datus: *pirkšanas dokumenta numurs, valūta, pasūtījuma veicēja identifikators, saskaņotais materiāla numurs, mērvienība, cena par mērvienību, līguma numurs.*
2. **Preces kvalitāte, garantijas un bojājumu novēršana**
	1. Preces kvalitātei jāatbilst Līguma 1.1.punktā minēto dokumentu, kā arī Civillikuma 1593. un 1612.-1618.panta prasībām.
	2. Pārdevējs garantē, ka Prece tiks piegādāta no piedāvājumā norādītajiem ražotājiem, tā būs jauna, nebūs iepriekš lietota vai atjaunota un būs iepakota oriģinālās preces ražotāja oriģināliepakojumā.
	3. Pārdevējs garantē, ka Prece būs augstā kvalitātē, atbilstoša Līguma nosacījumiem, kā arī pieņemtajiem standartiem un obligātajām prasībām nekaitīguma un drošības jomā.
	4. **Preces garantijas termiņš \_\_\_\_\_ no Preces pavadzīmes - rēķina parakstīšanas dienas. Garantijas laikā konstatētie Preču bojājumi, kas radušies ražotāja vai Pārdevēja vainas dēļ, Pārdevējam jānovērš bez papildus maksas ne vēlāk kā 5 (piecu) dienu laikā no bojājuma pieteikšanas brīža.**
	5. **Ja Preces ekspluatēšanas laikā tiek konstatēts, ka ir bojāta drukas iekārta, un bojājuma cēlonis ir nekvalitatīva Prece, Pārdevējs apņemas atlīdzināt drukas iekārtas remonta vai nomaiņas izmaksas vai 20 (divdesmit) darba dienu laikā novērst nekvalitatīvi piegādātās Preces dēļ radušos bojājumus Pircēja ierīcei. Pārdevējs piekrīt, ka bojātās drukas iekārtas bojājuma cēlonis ir norādīts drukas iekārtas defektācijas aktā, ko sastādījuši Pircēja pārstāvji.**
	6. Gadījumā, ja Pircējam Preces pieņemšanas brīdī ir objektīvi pamatotas pretenzijas par neatbilstību Līguma nosacījumiem - Preces kvalitāti, veidu, daudzumu, iepakojumu un vērtību, Pircēja pilnvarotais pārstāvis nepieņem šādu Preci un neparaksta pavadzīmi-rēķinu. Šādā gadījumā tiek sastādīta pretenzija (turpmāk tekstā – Pretenzija) un, nosūtot e-pastu, iesniegta Pārdevējam.
	7. Ja pēc Preces saņemšanas un pavadzīmes-rēķina parakstīšanas garantijas termiņa laikā Pircējs konstatē Preces bojājumu vai neatbilstību spēkā esošajiem Latvijas Republikas normatīvajiem aktiem, vai Preces ražotāja tehniskajiem un kvalitātes standartiem, Pircēja pilnvarotais pārstāvis rakstiski, nosūtot e-pastu, iesniedz Pārdevējam Pretenziju.
	8. Līguma 4.7. punktā minētajā gadījumā Pārdevējs 5 (piecu) darba dienu laikā no brīža, kad Pircēja pilnvarotais pārstāvis ir nosūtījis Pārdevējam Pretenziju ierodas pie Pircēja pilnvarotā pārstāvja un sastāda aktu par Preces neatbilstību (turpmāk tekstā – Akts), kurā tiek norādīts:
		1. Pircēja pilnvarotā pārstāvja nosūtītās Pretenzijas laiks;
		2. Pārdevēja pārstāvja ierašanās laiks;
		3. bojājuma iemesls;
		4. bojātas Preces seriālais numurs (ja tāds eksistē), vai bojātās Preces tehniskā specifikācija un piegādes datums;
		5. Aktu parakstījušo personu atšifrējums, amats, uzņēmums.
	9. Ja Pārdevēja pārstāvis neierodas Līguma 4.8.punktā noteiktajā termiņā, Pircēja pilnvarotais pārstāvis vienpusēji sastāda Aktu un uzskatāms, ka Pārdevējs piekrīt Aktā norādītājām pretenzijām.
	10. Gadījumā, ja Pārdevējs piekrīt Pretenzijā norādītajiem Preces trūkumiem, Pircēja pilnvarotajam pārstāvim ir tiesības izvēlēties vienu no Pretenzijas apmierināšanas veidiem:
		1. apmainīt Aktā norādīto Preci pret atbilstošu (ekvivalentu) 2 (divu) darba dienu laikā;
		2. novērst Preces trūkumus 2 (divu) darba dienu laikā;
		3. atgriezt atpakaļ attiecīgo Preci un atmaksāt Pircējam neatbilstošās Preces cenu.
	11. Gadījumā, ja Pārdevējs nepiekrīt Pircēja pilnvarotā pārstāvja Pretenzijā norādītajiem Preces trūkumiem un saskaņā ar Līguma noteikumiem noformētajam Aktam, tad Pircējs ir tiesīgs minētas pretenzijas nodot izskatīšanai neatkarīgiem ekspertiem.
	12. Pārdevējs sedz visas izmaksas, kas saistītas ar Līguma 4.10., 4.11. punkta nosacījumu izpildi gadījumā, ja Līguma 4.11.punktā minētais neatkarīgais eksperts ir atzinis Preci par neatbilstošu Līguma nosacījumiem.
	13. Pircējs zaudē tiesības uz konkrētās Preces garantijas apkalpošanu šādos gadījumos:
		1. ja Pircējs neievēro Preces ekspluatācijas noteikumus, kurus ir noteicis Preces izgatavotājs;
		2. ja Pircējs vai trešā persona Precei ir radījuši mehāniskus bojājumus;
		3. ja Preces bojājums radies nepareizas lietošanas (neatbilstoši lietošanas regulējošo normatīvo dokumentu prasībām, kurus Pārdevējs ir nodevis Pircējam) vai vandālisma rezultātā.
	14. Visi šī Līguma noteikumi attiecas arī uz nomainīto un laboto Preci neierobežotu reižu skaitu garantijas termiņa darbības laikā.
3. **Pušu tiesības, pienākumi un atbildība**
	1. Ja netiek ievērots apmaksas termiņš, Pārdevējs var pieprasīt no Pircēja maksāt nokavējuma procentus 0,1% apmērā no Preču pavadzīmes-rēķina summas par katru kavēto apmaksas dienu, bet kopumā ne vairāk par 10% (desmit procentiem) no neizpildītās saistības apmēra.
	2. Ja netiek ievērots Līguma 3.4.apakšpunktā norādītais Preču piegādes termiņš, Pārdevējs maksā nokavējuma procentus 0,1% apmērā no savlaicīgi nepiegādāto Preču summas par katru nokavēto dienu. Saskaņā ar Civillikuma 1763.pantu nokavējuma procentu pieaugums apstājas, kad nesamaksāto procentu daudzums sasniedzis parāda lielumu.
	3. Līgumā noteiktos nokavējuma procentus Pircējs ir tiesīgs vienpersoniski un bez Pārdevēja papildus piekrišanas ieturēt no Pārdevējam pienākošajiem maksājumiem, proporcionāli samazinot rēķina summu.
	4. Pārdevējs ir atbildīgs par piegādāto Preču kvalitāti un atbilstību Līgumam un pasūtījumam. Pircējam ir tiesības pirms pavadzīmes-rēķina parakstīšanas nepieņemt no Pārdevēja Preci, kurai ir redzami defekti un pieprasīt attiecīgās Preces apmaiņu un/vai to atgriezt atpakaļ Pārdevējam.
	5. Ja piegādātās Preces kvalitāte neatbilst Līgumā noteiktajām prasībām, pēc Pircēja pieprasījuma Pārdevējs garantijas laikā par saviem līdzekļiem salabo vai nomaina jebkuru bojāto vai neatbilstošo Preces daļu, neprasot nekādu samaksu no Pircēja.
	6. Gadījumā, ja kāda no Pusēm nepilda vai nepienācīgi pilda Līguma noteikumus, vainīgā Puse atlīdzina otrai Pusei tai radušos zaudējumus saskaņā ar Latvijas Republikā spēkā esošajiem tiesību aktiem.
	7. Puses nav atbildīgas par Līgumā noteikto saistību neizpildi vai neizpildi Līgumā noteiktajā termiņā, ja saistību izpildi ir padarījuši neiespējamu tādi nepārvaramas varas apstākļi, kuru novēršana nav atkarīga no Pušu saprātīgi pieliktajām pūlēm. Par šo apstākļu iestāšanos Pusei, kura šo apstākļu dēļ nevar pildīt savas Līguma saistības, rakstiski jāinformē otra Puse 3 (trīs) darba dienu laikā.
	8. Gadījumā, ja nepārvaramas varas apstākļu ietekme turpinās vairāk nekā 3 (trīs) mēnešus, ikviena no Pusēm ir tiesīga vienpusēji pārtraukt Līgumu, nosūtot otrai Pusei iepriekšēju rakstisku paziņojumu.
	9. Gadījumā, ja Pārdevējs ir nokavējis Līgumā noteiktos termiņus vai nepilda vai nepienācīgi pilda kādus citus Līguma noteikumus, un šī saistību neizpilde nav novērsta 30 (trīsdesmit) dienu laikā pēc rakstiska brīdinājuma saņemšanas no Pircēja, Pircējam ir tiesības vienpusēji izbeigt Līgumu.
	10. Ja VID apturēs Pārdevēja saimniecisko darbību, pircējs ievēros likuma „Par nodokļiem un nodevām” 34.1pantā noteikto.
	11. Puses nenes atbildību viena pret otru par saistību izpildes nokavējumu, ja Puse ir rīkojusies ar atbilstošu profesionālo rūpību un tādēļ nav vainojama par saistību izpildes nokavējumu COVID-19 vīrusa izplatības vai ar tā ierobežošanu saistīto pasākumu dēļ.  COVID-19 vīrusa ietekmētajai pusei ir pienākums nekavējoties informēt par saistību izpildes nokavējuma apstākļiem. COVID-19 vīrusa ietekmētajai pusei ir pienākums pēc otras puses pieprasījuma pierādīt paziņojumā norādītos apstākļus, tajā skaitā to, ka saistību izpildes nokavējuma cēlonis ir COVID-19 vīruss un ka tā ir rīkojusies ar atbilstošu profesionālo rūpību, lai novērstu saistību izpildes nokavējumu.
4. **Līguma darbība**
	1. Līgums stājas spēkā no tā abpusējas parakstīšanas brīža ir spēkā līdz *Pušu* saistību pilnīgai izpildei, bet ne ilgāk kā 24 (divdesmit četri) mēnešus no līguma noslēgšanas dienas vai līdz Līguma 2.2.punktā minētās summas sasniegšanai, ja vien Līgums netiek izbeigts pirms termiņa.
	2. Līguma Pusēm ir tiesības vienpusēji izbeigt Līguma darbību, ja tam ir objektīvs pamats, rakstveidā paziņojot par to otrai pusei vismaz 60 (sešdesmit) dienas iepriekš.
	3. Pircējs var vienpusēji izbeigt Līgumu vai no tā atkāpties, jebkurā no sekojošiem gadījumiem :
		1. ja Pārdevējs bez saskaņošanas ar Pircēju maina Preces cenu;
		2. ja piegādātās Preces kvalitāte neatbilst Tehniskajai specifikācijai un šī Līguma nosacījumiem, Līgumā noteiktajā kārtībā netiek nodrošināta nekvalitatīvi piegādātās Preces aizvietošana garantijas ietvaros vai Līgumā noteiktajā kārtībā netiek novērsti nekvalitatīvi piegādātās Preces dēļ radušies bojājumi Pircēja ierīcei;
		3. ja netiek ievēroti Preces piegādes termiņi;
		4. nekavējoties ja Līguma izpildes laikā saskaņā ar attiecīgas institūcijas lēmumu tiek apturēta vai pārtraukta Pārdevēja saimnieciskā darbība, paziņojot par to rakstiski Pārdevējam;
	4. Ja Līgums tiek izbeigts saskaņā ar 6.3.punkta (izņemot Līguma 6.3.4.punktu) noteikumiem, Pircējs nosūta par to rakstisku paziņojumu Pārdevējam pa pastu. Līgums tiek uzskatīts par izbeigtu Pircēja noteiktajā termiņā, kas nevar būt īsāks par 8 (astoņām) kalendārajām dienām no vēstules nosūtīšanas dienas.
	5. Ja Līgums tiek izbeigts saskaņā ar 6.3.2. punkta noteikumiem (netiek nodrošināta nekvalitatīvi piegādātās Preces aizvietošana garantijas ietvaros, nekvalitatīvi piegādātās Preces dēļ noteiktā termiņā netiek novērsti bojājumi Pircēja ierīcei), ieturēts tiek pēdējais maksājums apjomā, kas sedz minēto Pircēja ierīču remonta izmaksas.
	6. Jebkura no Pusēm ir tiesīga Līgumu nekavējoties izbeigt vienpusējā kārtā vai no tā atkāpties, rakstiski par to paziņojot otrai Pusei nekavējoties, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5. **Citi noteikumi**
	1. Puses apņemas neizpaust trešajām personām jebkuru Līguma darbības laikā uzzināto informāciju par otras Puses saimniecisko darbību un tehniskajiem līdzekļiem.
	2. Līguma noteikumi, kā arī informācija, kas saistīta ar līgumslēdzēju sadarbību vai kas par Pircēju, Pārdevēja rīcībā nonākusi Līguma izpildes rezultātā, uzskatāma par Pircēja komercnoslēpumu, un tā bez iepriekšējas rakstiskas Pircēja piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām. Saņemto Pircējs komercnoslēpumu saturošu informāciju Pārdevējs apņemas izmantot vienīgi Līguma 1.1.punktā norādītajam mērķim, ievērojot Pircēja komercintereses un šo konfidencialitātes pienākumu.
	3. Pārdevējs, parakstot Līgumu, apliecina, ka ir iepazinies ar koncerna mājas lapā: [www.ldz.lv](http://www.ldz.lv) publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.
	4. Pārdevējam ir pienākums nekavējoties informēt VAS “Latvijas dzelzceļš”, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet VAS “Latvijas dzelzceļš” kļūst zināms, ka Pārdevējs ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.
	5. Ja Pārdevēja rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, VAS “Latvijas dzelzceļš” vai jebkādu citu personu interesēs, Pārdevējam ir pienākums par to nekavējoties informēt “Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā: [www.ldz.lv](http://www.ldz.lv). Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
	6. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei, drīkst apstrādāt tikai saskaņā ar Līguma priekšmetu un Līgumā noteiktajā apjomā, un saskaņā ar spēkā esošo tiesību aktu prasībām.
	7. Puses nodrošina Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
	8. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
	9. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	10. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
	11. Puses apņemas iznīcināt otras Puses iesniegtos personas datus, tiklīdz izbeidzas nepieciešamība.
	12. Visi šī Līguma grozījumi un papildinājumi ir spēkā tikai tad, ja tie noformēti rakstveidā un ir abu Pušu parakstīti. Tie pievienojami Līgumam un kļūst par tā neatņemamu sastāvdaļu.
	13. Līguma 8.sadaļā minēto rekvizītu maiņas gadījumā šī Līguma Puses rīkojas saskaņā ar Līguma 7.12.punkta noteikumiem vai arī attiecīgā Puse nekavējoties informē rakstiski otru Pusi par rekvizītu maiņu ar vēstuli, kuru parakstījusi attiecīgās Puses persona ar pārstāvības tiesībām (paraksttiesīgā persona) uzņēmumā.
	14. Visus strīdus un domstarpības, kas var rasties no šī Līguma vai sakarā ar šo Līgumu, risina Pusēm vienojoties sarunu ceļā. Ja pēc 14 (četrpadsmit) kalendārām dienām vienošanās netiek panākta, strīdus nodod izskatīšanai Rīgas pilsētas Latgales priekšpilsētas tiesā (Lomonosova iela 10, Rīga, LV-1019, Latvija). No Līguma izrietošās saistības apspriežamas saskaņā ar Latvijas Republikas normatīvajiem aktiem.
	15. Ja kāds no Līguma noteikumiem zaudē juridisko spēku, tad tas neietekmē citus Līguma noteikumus.
	16. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.
6. PUŠU REKVIZĪTI:

|  |  |
| --- | --- |
| **PIRCĒJS**:**VAS „Latvijas dzelzceļš”** Juridiskā adrese: Gogoļa iela 3, Rīga, LV-1547, LatvijaReģ.Nr.: 40003032065PVN reģ.Nr.: LV40003032065Norēķinu konta Nr.: LV17RIKO0000080249645Bankas nosaukums: Luminor Bank AS Latvijas filiāleBankas kods: RIKOLV2X | **PĀRDEVĒJS:****\_\_\_”\_\_\_\_\_\_\_”**Juridiskā adrese:\_\_\_\_\_\_\_\_,Reģ.Nr.: \_\_\_\_\_\_\_\_\_\_Norēķinu konta Nr.: \_\_\_\_\_\_\_\_\_Bankas nosaukums: \_\_\_\_\_\_\_\_\_Latvijas filiāleBankas kods: \_\_\_\_\_\_\_\_\_ |
| \_\_.....*Parakstīts ar drošu elektronisko parakstu**Datumu skatīt laika zīmogā* |  …..\_\_\_\_\_\_\_\_\_\_\_*Parakstīts ar drošu elektronisko parakstu**Datumu skatīt laika zīmogā* |

“\_\_\_”\_\_.2022. līguma Nr. L- \_\_\_\_\_\_/2022

1.pielikums

TEHNISKĀ SPECFIKĀCIJA/ FINANŠU APRĒĶINS

*(informācija atbilstoši nolikuma 2.pielikumam un sarunu procedūras uzvarētāja finanšu piedāvājumam)*

*..*

|  |  |
| --- | --- |
| **…**PIRCĒJS: \_\_\_\_\_\_Parakstīts ar drošu elektronisko parakstuDatumu skatīt laika zīmogā | …PĀRDEVĒJS: \_\_\_\_\_\_\_\_\_\_\_\_\_\_\_Parakstīts ar drošu elektronisko parakstuDatumu skatīt laika zīmogā |

“\_\_\_”\_\_.2022. līguma Nr. L- \_\_\_\_\_\_/2022

2.pielikums

PIEGĀDES ADRESES

*(informācija atbilstoši nolikuma 2.pielikumam)*

|  |  |
| --- | --- |
| PIRCĒJS: \_\_\_\_\_\_\_\_*Parakstīts ar drošu elektronisko parakstu**Datumu skatīt laika zīmogā* | …PĀRDEVĒJS: \_\_\_\_\_\_\_\_\_\_\_\_\_\_\_*Parakstīts ar drošu elektronisko parakstu**Datumu skatīt laika zīmogā* |

1. *Covid-19 vīrusa novēršanas pasākumu ietvaros, ievērojot valsts kompetento institūciju rekomendācijas sanitāri epidemioloģiskās situācijas stabilitātes nodrošināšanai, lai ierobežotu slimības izplatību, minimizētu iespējamo koronvīrusa transportēšanu un inficēšanos, sarunu procedūras piedāvājumu atvēršanas sanāksme nav atklāta – piegādātāju pārstāvji tajā nepiedalās. Ņemot vērā, ka saskaņā ar nolikuma 5.2.5.punktu komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu, informācija par piedāvājumu atvēršanā fiksētajām cenām un piedāvājumus iesniegušajiem piegādātājiem pēc pieprasījuma (adresēts: liene.popova@ldz.lv) tiks nosūtīta iespējami ātri, bet ne vēlāk kā kopā ar sarunu procedūras rezultātu paziņošanu (sk. arī papildus nolikuma 7.6.punktu).* [↑](#footnote-ref-2)
2. *Papildus skat. nolikuma 1.10.2.punktu.* [↑](#footnote-ref-3)
3. ***Pasūtītājs pēc piedāvājumu atvēršanas var pieprasīt pretendentiem 1 (vienas) darba dienas laikā iesniegt piedāvājumu (tajā skaitā piedāvājumā iekļauto informāciju un dokumentus) arī elektroniski.*** [↑](#footnote-ref-4)
4. *Pasūtītājs, izmantojot publiskās datu bāzes un publiski pieejamo informāciju pārbaudīs un pārliecināsies, vai uz Latvijas Republikā reģistrētu pretendentu neattiecas izslēgšanas noteikumi atbilstoši nolikuma 1.pielikuma 3.punktam. Komisija ir tiesīga pieprasīt no pretendenta jebkurā brīdī iesniegt kompetentu institūciju izsniegtus aktuālus dokumentus, kas apliecina, ka uz pretendentu neattiecas neviens no nolikuma 1.pielikuma 3.punktā minētajiem obligātajiem pretendentu izslēgšanas noteikumiem, īpaši gadījumos, ja minēto informāciju nav iespējams pārbaudīt publiski pieejamās datu bāzēs.* [↑](#footnote-ref-5)
5. *Ārvalsts pretendentam, lai izpildītu sarunu procedūras nolikumā minētās prasības attiecībā uz dokumentu iesniegšanu, ir tiesības iesniegt ekvivalentus dokumentus šī pielikuma 1.9.5., 1.9.6, 1.9.10 .punktā norādītajiem, kas izdoti saskaņā ar tā reģistrācijas valsts attiecīgajiem likumiem vai praksi, kas vistuvāk atbilst Latvijas attiecīgajiem dokumentiem un kas apliecina, ka uz to neattiecas izslēgšanas noteikumi atbilstoši nolikuma 1.pielikuma 3.punktam.* [↑](#footnote-ref-6)
6. *1.9.5., 1.9.6, 1.9.10 .punktos minētos ārvalstu institūciju dokumentus ārvalstīs reģistrētais pretendents var iesniegt arī pēc Pasūtītāja pieprasījuma, ja ārvalstu pretendentam būtu piešķiramas līguma slēgšanas tiesības.* [↑](#footnote-ref-7)
7. *Iepirkuma komisija izslēgšanas noteikuma neattiecināmības pārbaudi veic piedāvājumu atvēršanas dienā un dienā, kad tiek pieņemts iepirkuma komisijas lēmums par sarunu procedūras rezultātu.*  [↑](#footnote-ref-8)
8. *Pasūtītājam /komisijai ir tiesības ziņas pārbaudīt, sazinoties ar veidlapā norādīto (-ajām) kontaktpersonu (-ām).* [↑](#footnote-ref-9)
9. Līguma prognozējamā summa [↑](#footnote-ref-10)